钦定古今图书集成/明伦汇编/氏族典/第584卷 > 皇甫焯
## 钦定古今图书集成/明伦汇编/氏族典/第584卷 > 皇甫焯

按《苏州府志》：“焯字文含，吴江人。精史学，旁及六壬八
阵。崇祯丁丑，游长安，有试其术者，诣邸中叩本日休
咎，焯袖占之，曰：‘本日主马’。惊其人笑曰：‘吾此马服之
二十年，骋高陵阻，如履康庄，何以泛驾为哉’？将归，谓
御者曰：‘善控之’。行未二里，马遇驼骇而奔，其人愕然，
服其奇中。”